ประกาศจังหวัดกาฬสินธุ์ประกาศจังหวัดกาฬสินธุ์เรื่องมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดและปล่อยพลุหรือวัตถุอื่นใดที่คล้ายคลึงกัน ขึ้นไปสู่อากาศ เพื่อเป็นการแก้ไขปัญหาความเดือดร้อนและเพื่อป้องกันอันตรายรวมทั้งความเสียหายที่จะเกิดแก่อากาศยานชุมชน และประชาชนจากการจุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศสมควรกำหนดมาตรการป้องกันและแก้ไขปัญหาดังกล่าวเพื่อความสงบเรียบร้อยของบ้านเมืองอาศัยอำนาจตามความในข้อ๒ และข้อ ๓ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ ลงวันที่ ๑๐มิถุนายน พุทธศักราช ๒๕๕๙ จังหวัดกาฬสินธุ์โดยความเห็นชอบร่วมกันของคณะกรมการจังหวัดและสภาวัฒนธรรมจังหวัดจึงกำหนดมาตรการป้องกันและการรักษาความปลอดภัยและการดูแลรักษาความสงบเรียบร้อยของประชาชนในการจุดพลุหรือวัตถุอื่นใดที่คล้ายคลึงกันขึ้นไปสู่อากาศดังนี้๑. พลุ หมายถึงดอกไม้เพลิงชนิดหนึ่งบรรจุดินปืนในกระบอกไม้ไผ่หรือท่อหรือวัตถุอื่นใดที่คล้ายคลึงกันเมื่อจุดแล้วมีเสียงระเบิดดังคล้ายเสียงปืนโดยอนุโลมเรียกดอกไม้เพลิงอย่างอื่นที่จุดมีเสียงระเบิดดังเช่นนั้นว่าพลุ๒.ห้ามมิให้ผู้ใดจุดและปล่อยหรือกระทำการอย่างใด เพื่อให้พลุ หรือวัตถุอื่นใดที่คล้ายคลึงกันขึ้นไปสู่อากาศเว้นแต่จะได้รับอนุญาตจากนายอำเภอแห่งท้องที่และให้ปฏิบัติตามหลักเกณฑ์ในประกาศนี้๓.กำหนดระยะเวลาในการจุดและปล่อย๓.๑ ให้กระทำได้ในงานพิธีจุดเทียนชัยถวายพระพรเนื่องในโอกาสวันเฉลิมพระชนมพรรษาหรืองานเฉลิมพระเกียรติของพระบรมวงศานุวงศ์ หรืองานอื่น ๆที่เกี่ยวกับพระบรมวงศานุวงศ์๓.๒ให้กระทำได้ในวันลอยกระทงซึ่งตรงกับวันขึ้น ๑๕ ค่ำ เดือน ๑๒ ตามปฏิทินจันทรคติไทยโดยให้จุดและปล่อยในช่วงเวลา ๑๙.๐๐ นาฬิกา ถึงเวลา ๒๒.๐๐ นาฬิกา๓.๓ให้กระทำได้ในเทศกาลส่งท้ายปีเก่าต้อนรับปีใหม่ ในช่วงคืนวันที่ ๓๑ ธันวาคมของทุกปี โดยให้จุดและปล่อยในช่วงเวลา ๒๒.๐๐ นาฬิกาถึงเวลา ๐๑.๐๐ นาฬิกา ของวันที่ ๑ มกราคมของทุกปี๓.๔ให้กระทำได้ในพิธีเปิดหรือปิดการแข่งขันกีฬาทุกประเภท งานประเพณีหรืองานเฉลิมฉลองในโอกาสต่างๆ งานบุญงานกุศล งานศพ โดยให้จุดและปล่อยได้ในช่วงวันเวลาตามที่นายอำเภอแห่งท้องที่เห็นสมควร๔.ชนิด ขนาด และจำนวน๔.๑ห้ามจุดพลุที่มีขนาดเส้นผ่าศูนย์กลางของท่อเกิน ๖ นิ้ว๔.๒สำหรับจำนวนที่จุดและปล่อยให้เป็นดุลพินิจของนายอำเภอแห่งท้องที่ตามที่เห็นสมควร๕.สถานที่จุดและปล่อยหรือกระทำการอย่างใดเพื่อให้พลุหรือวัตถุอื่นใดที่คล้ายคลึงกันขึ้นไปสู่อากาศ๕.๑สถานที่จุดและปล่อยพลุให้กระทำได้ในสถานที่ราชการ หน่วยงานของรัฐ เอกชน ตามที่นายอำเภอแห่งท้องที่พิจารณาอนุญาต๕.๒สถานที่จุดและปล่อยพลุต้องอยู่ห่างไกลจากสถานีบริการน้ำมันและสถานีบริการก๊าซ ในระยะไม่น้อยกว่า๘๐๐ เมตร หรือโรงพยาบาล ในระยะไม่น้อยกว่า ๕๐๐ เมตร๖. มาตรการป้องกันและรักษาความปลอดภัยและการอื่นใดเพื่อความสงบเรียบร้อยและความปลอดภัยในชีวิตและทรัพย์สินของชุมชนและประชาชน๖.๑ห้ามผู้ใดจำหน่ายพลุในวัด โรงเรียน ทางสาธารณะ ที่สาธารณะหรือในสถานที่ที่ไม่ได้รับอนุญาตให้ค้าซึ่งดอกไม้เพลิง๖.๒พลุที่นำมาจุดและปล่อยต้องเป็นพลุที่นำมาจากผู้ที่ได้รับอนุญาตให้สั่งหรือนำเข้าซึ่งดอกไม้เพลิง (ป.๒) หรือได้รับอนุญาตให้ทำ หรือค้าซึ่งดอกไม้เพลิง(ป.๕)๗.ผู้ใดกระทำการจุดและปล่อยโดยไม่ได้รับอนุญาตหรือกระทำการนอกสถานที่ที่ได้รับอนุญาตไว้ หรือฝ่าฝืนข้อกำหนดในประกาศนี้ต้องระวางโทษจำคุกไม่เกินสามปีหรือปรับไม่เกินหกหมื่นบาทหรือทั้งจำทั้งปรับ ตามข้อ ๕ ของคำสั่งหัวหน้าคณะรักษาความสงบแห่งชาติ ที่ ๒๗/๒๕๕๙ลงวันที่ ๑๐ มิถุนายน พุทธศักราช ๒๕๕๙๘.ผู้ได้รับอนุญาตตามประกาศนี้ไม่ถือเป็นเหตุให้พ้นผิดหากการจุดและปล่อยหรือกระทำการอย่างใดที่ก่อเกิดความเสียหายแก่อากาศยาน ชุมชนหรือประชาชน๙.[๑] ประกาศนี้ให้ใช้บังคับตั้งแต่วันประกาศในราชกิจจานุเบกษาเป็นต้นไปประกาศ ณ วันที่ ๓มีนาคม พ.ศ. ๒๕๖๐ณัฐภัทร สุวรรณประทีปผู้ว่าราชการจังหวัดกาฬสินธุ์ภวรรณตรี/จัดทำ๑๘ เมษายน ๒๕๖๐พิมพ์มาดา/ตรวจ๘ พฤษภาคม ๒๕๖๐[๑] ราชกิจจานุเบกษาเล่ม ๑๓๔/ตอนพิเศษ ๑๐๐ ง/หน้า ๒๘/๑๐ เมษายน ๒๕๖๐